*Vedtægter for*

*Visens Venner i Kalundborg*

|  |  |
| --- | --- |
| §1. | NavnForeningens navn. er "Visens Venner i Kalundborg", hjemmehørende i Kalundborg Kommune. |
| §2. | FormålForeningens formål er at styrke interessen for visekunst samt bevare og udvide kendskabet til visekunst i almindelighed og dansk visekunst i særdeleshed. Formålet søges fremmet ved afholdelse af viseaften er og lignende arrangementer. Endvidere søges optaget samarbejde med lignende foreninger her og i udlandet. |
| §3. | MedlemmerSom medlemmer af foreningen kan optages alle, som beskæftiger sig med eller er interesseret i visekunst. |
| §4. | Foreningens ledelse Foreningen ledes af en bestyrelse bestående af mindst 5 og højst 7 medlemmer.Formanden eller kassereren har tegningsret for foreningen.Formanden vælges direkte af generalforsamlingen i lige år og for 2 år. Kassereren vælges direkte af generalforsamlingen i ulige år og for 2 år.I lige år vælges yderligere 2 bestyrelsesmedlem for 2 år.I ulige år vælges yderligere 3 bestyrelsesmedlemmer for 2 år.Desuden vælger generalforsamlingen:1 bilagskontrollant for 1 år1 bilagskontrollantsuppleant for 1-år Bestyrelsen konstituerer sig selv bortset fra de generalforsamlingsvalgte medlemmer og fastsætter selv sin forretningsorden. |
| §5. | KontingentMedlemskontingentet fastsættes for et år ad gangen på generalforsamlingen og opkræves af kassereren. Det er en betingelse for at udøve sin stemmeret, at kontingentet er betalt. Bestyrelsen kan slette medlemmer af foreningen, såfremt kontingentet ikke er betalt senest 1. april. Kontingentet forfalder pr. 1. januar. Bestyrelsen kan undtagelsesvis indrømme et medlem kontingentfritagelse for et år ad gangen. |
| §6. | RegnskabRegnskabsåret går fra 1/1-31/12. Det reviderede regnskab forelægges generalforsamlingen til godkendelse. |
| §7. | GeneralforsamlingenGeneralforsamlingen er højeste myndighed i foreningens anliggender. Alle medlemmer har stemmeret. Alle afgørelser træffes ved almindeligt stemmeflertal, hvor intet andet er bestemt i lovene. Den ordinære generalforsamling holdes hvert år inden udgangen af april måned. På generalforsamlingen foretages:1. Valg af dirigent og stemmetællere2. Formandens beretning3. Det reviderede regnskab forelægges.4. Behandling af indkomne forslag herunder fastsættelse af kontingent.5. Valg af formand i lige år.6. Valg af kasserer i ulige år.7. Valg af 2 bestyrelsesmedlemmer i lige år8. Valg af 3 bestyrelsesmedlemmer i ulige år 10. Valg af bilagskontrollant 11. Valg af bilagskontrollantsuppleantForslag, der ønskes behandlet på den ordinære generalforsamling, skal være formanden i hænde senest 1 uge før generalforsamlingens afholdelse. Indkaldelse til generalforsamlingen sker med mindst 14 dages varsel ved foreningens medlemsblad eller ved brev. |
| §8. | Ekstraordinær generalforsamlingEkstraordinær generalforsamling afholdes, når bestyrelsen finder det nødvendigt, eller når mindst 1/3 af medlemmerne begærer det skriftligt overfor formanden. Indkaldelse sker som ved ordinær generalforsamling. |
| §9. | Lovændring - opløsning af foreningenTil ændring af lovene kræves, at mindst 2/3 af de fremmødte stemmeberettigede medlemmer stemmer for det. Opløsning af foreningen kræves, at mindst 2/3 af alle stemmeberettigede medlemmer stemmer for det. Såfremt der ikke møde så stort et antal medlemmer på generalforsamlingen, indkalder bestyrelser inden 3 uger på sædvanlig måde til ny generalforsamling, hvor forslaget kan vedtages med 2/3 af de fremmødte stemmeberettigede medlemmer. I tilfælde af foreningens opløsning tilfalder dens formue og/eller, aktiver en lokal musik- eller sangforening efter generalforsamlingens bestemmelse. |
| §10. | Visens Venner i DanmarkVisens Venner i Kalundborg er pligtig til at være tilsluttet Visens Venner i Danmark. Bestyrelsen vælger af sin midte 2 repræsentanter til at repræsentere foreningen på landsmøderne. |
| §11. | Forskellige bestemmelserForeningens medlemmer oppebærer intet honorar for medvirken i foreningens arrangementer. Ved medvirken i eksterne arrangementer (i andre foreninger, på institutioner o.l.) dækker foreningen de medvirkendes udgifter såsom transport o.a. Evt. overskud af indtjente beløb tilfalder foreningen og forvaltes af bestyrelsen. Medlemmer må ikke udnytte deres medlemskab ved reklamering eller på anden måde i forretningsmæssig øjemed uden Bestyrelsens godkendelse. Overtræder et medlem denne bestemmelse, eller nægter den pågældende at bøje sig for de af bestyrelsen trufne afgørelser, kan den pågældende ekskluderes. En sådan eksklusion skal dog godkendes ved simpelt flertal på den førstkommende generalforsamling. |

Kalundborg, september 2023.

Gitte Overbjerg Tommy Nielsen Hanne Ilkjær Karin Hansen

Anne-Kirsten Neergaard Ole Bûnger Henning Schou